Grimolds plass 12

Grimolds plass 12 er et fiktivt sted i bok- og filmserien Harry Potter, skrevet av J.K. Rowling. 

Grimolds plass er et ordspill på det engelske «grim old place» (Skrekkelig, gammelt sted).

Huset var opprinnelig familiehjemmet til familien Svaart. Huset ble etter lang tid arvet av Sirius Svaart. Siden Sirius var sterkt uenig i resten av familiens syn på halvblods magikere, fikk han problemer med husets faste beboere. Portrettet av hans mor, som henger i gangen (sannsynligvis satt fast ved hjelp av en sterk trylleformel, for ingen greier å fjerne det), er helt fra seg over at en person som Sirius, som menger seg med halvblods magikere, kan bo i hennes hus. Sirius har også problemer med husnissen Krynkel. Krynkel mumler stadig bemerkninger bak ryggen på Sirius, og han prøver så godt han kan å «misforstå» ordrene som blir gitt ham.

Huset har stått ubrukt i mange år før Sirius tok over, og det var dermed infisert av støv, magiske skadedyr og ulike forhekselser da føniksordenen skulle begynne å bruke det. Huset var også allerede implementert med en hel del sikkerhetstiltak, slik at føniksordenen slapp å bruke så mye tid på slike ting. Dette var en av grunnene til at føniksordenen valgte å bruke det som hovedkvarter.

I Harry Potter og Halvblodsprinsen arver Harry huset. Albus Humlesnurr har valgt å fjerne Føniksordenen fra huset inntil de har forsikret seg om at Harry virkelig eier det. Trylleformlene familien Svaart har satt på huset kunne ha vært av en slik art at kun familiemedlemmer eller fullblods magikere kunne eie det, og i det tilfelle var det sannsynlig at huset var eid av Sirius' nærmeste slektning, Bellatrix DeMons. Humlesnurr testet Harrys eierskap ved å få Harry til å gi ordre til Krynkel, husnissen som er permanent knyttet til huset.

Steder i Harry Potter-bøkene

de:Handlungsorte der Harry-Potter-Romane#Grimmauldplatz 12
en:Places in Harry Potter#Number 12, Grimmauld Place
fr:Lieux dans l’univers de Harry Potter#12, square Grimmaurd
it:Luoghi di Harry Potter#Grimmauld Place
pl:Zakon Feniksa#Siedziba
sv:Platser i Harry Potter#Grimmaldiplan nummer 12